b'\n_START_ARTICLE_\nUunissa saunominen\n_START_PARAGRAPH_\nUunissa saunominen on vanha saunomisen muoto, jossa saunana toimii leivinuuni. Uunissa saunomista on entisaikaan harjoitettu muun muassa Veps\xc3\xa4nmaalla Karjalassa. Nyky\xc3\xa4\xc3\xa4n tapa on yh\xc3\xa4 k\xc3\xa4yt\xc3\xb6ss\xc3\xa4 Tverin Karjalassa. Uunissa otetaan hiki pintaan ja vastotaan, mink\xc3\xa4 j\xc3\xa4lkeen peseydyt\xc3\xa4\xc3\xa4n vedell\xc3\xa4._NEWLINE_Kylpemist\xc3\xa4 varten uuni l\xc3\xa4mmitet\xc3\xa4\xc3\xa4n, ja uunin pohjalle asetetaan kerros olkia. Uunin ja sen luukun on oltava suurikokoisia. Kylpij\xc3\xa4 ry\xc3\xb6mii uuniin jalat edell\xc3\xa4 ja makaa sel\xc3\xa4ll\xc3\xa4\xc3\xa4n, kokonaan uunin sis\xc3\xa4ll\xc3\xa4. Uunin sis\xc3\xa4ll\xc3\xa4 kylpij\xc3\xa4 viskoo vett\xc3\xa4 uunin kuumille pinnoille l\xc3\xb6yly\xc3\xa4 saadakseen. Uunissa voi k\xc3\xa4ytt\xc3\xa4\xc3\xa4 my\xc3\xb6s vihtaa tavanomaiseen tapaan. Pintojen matalan l\xc3\xa4mp\xc3\xb6tilan vuoksi l\xc3\xb6ylyt ovat vaatimattomat, mutta vihtomalla pieness\xc3\xa4 tilassa saadaan l\xc3\xb6ylykokemus paremmaksi. Varsinainen peseytyminen tapahtuu uunin ulkopuolella.'